钦定古今图书集成/明伦汇编/氏族典/第137卷 > 《四川总志》 > 文谷
## 钦定古今图书集成/明伦汇编/氏族典/第137卷 > 《四川总志》 > 文谷

按《十国春秋》，后蜀文谷，成都温江人，汉文翁之裔龟
年孙也。谷笃学博闻，以词章显于世，事后主，累官员
外郎、侍御史、山南道节度判官。广政末，随王昭远巡
边，至文州，见唐都虞候文和之墓。谷用昭远命，作文
厚瘗之，人皆以为有隐德焉。谷所撰《备忘小抄》十卷杂抄子史一千馀事，以备遗忘，世多传写之。